Subject: Elektrisõidukite laadimiskohad kortermajas
From: Jaama 6 KÜ <[email-masked]>
To: Päästeamet <[email-masked]>
Date: Fri, 18 Apr 2025 00:17:07 +0300

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Lugupeetud Päästeamet

Soovin esitada küsimuse seoses elektriautode laadimiskohtade paigaldamisega 
kortermaja alla garaažis. Meie kortermaja  (Jaama 6, Nõmme) elanikud on 
tõstatanud teema seoses laadimiskoha rajamiste aruteluga ning sooviksime 
teada, kas Päästeametil on selle osas mingeid nõudeid või suuniseid, et 
tagada vastavus võimalikele riskidele ja ohtudele.

Erakordselt oluline on meie jaoks, et laadimiskohtade rajamine oleks 
kooskõlas Päästeameti nõuete ja ohutusstandarditega, et vältida võimalikke 
tule- või elektriohtusid.  Lisaks Päästeameti nõuetele on oluline, et 
laadimiskoha rajamine vastaks ka kindlustusseltside tingimustele. Soovime 
teada, milliseid meetmeid tuleks rakendada, et tagada kahju tekkimise 
ennetamine laadimise ajal. Samuti, kuidas oleks võimaliku ohu  korral ( 
eelkõige tulekahju risk) olukorda peatada ning kuidas need meetmed vastaksid 
kahjukindlustuse nõuetele.

Oleme tänulikud, kui saaksite jagada teavet vajalike lubade, kontrollide ja 
soovitatud praktikate kohta, et tagada ohutu ja vastutustundlik laadimiskoha 
rajamine.

Ootan Teie vastust ja tänan ette abi eest.
Lilian Rebane
Jaama 6KÜ